b'\n_START_ARTICLE_\nFinlandia Uutistoimisto\n_START_PARAGRAPH_\nFinlandia Uutistoimisto oli Suomessa toisen maailmansodan aikana toiminut yksityinen uutistoimisto. Se vastusti p\xc3\xa4\xc3\xa4majan kehotuksesta pasifistisia ja mielialaa heikent\xc3\xa4vi\xc3\xa4 tendenssej\xc3\xa4. Vaikka elokuvien sensuuria organisoi Suomessa toisen maailmansodan aikana Erillinen sensuurivirasto Helsingiss\xc3\xa4, k\xc3\xa4yt\xc3\xa4nn\xc3\xb6ss\xc3\xa4 Finlandia Uutistoimisto vastasi useimmista kielloista. Se toimi puolivirallisena propagandaelimen\xc3\xa4 ja uutistoimiston omisti Propaganda-Aseveljet ry. Uutistoimisto kielsi toisen maailmansodan aikana yhteens\xc3\xa4 viisi elokuvaa joko pasifistisina tai muuten ajankohtaan sopimattomana. Se oli PR-yhdistys Propagandaliiton osa.'